CELEX: 52014JC0015
Language: ro
Date: 2014-04-07
Title: Propunere comună de REGULAMENT AL CONSILIULUI de modificare a Regulamentului (CE) nr. 147/2003 privind anumite măsuri restrictive referitoare la Somalia

|
			
		
		
		52014JC0015
		
			Propunere comună de REGULAMENT AL CONSILIULUI de modificare a Regulamentului (CE) nr. 147/2003 privind anumite măsuri restrictive referitoare la Somalia /* JOIN/2014/015 final - 2014/0126 (NLE) */
			
				
		
		
			
			   	EXPUNERE DE MOTIVE
(1)                   
Regulamentul (CE) nr. 147/2003 al Consiliului
privind anumite măsuri restrictive referitoare la Somalia[1] impune un embargo
general privind acordarea de consiliere tehnică, asistență,
instruire, finanțare și asistență financiară în legătură
cu activități militare oricărei persoane, entități sau
organism din Somalia.
(2)                   
La 5 martie 2014, Consiliul de Securitate al
Organizației Națiunilor Unite (CSONU) a adoptat Rezoluția 2142 (2014)
care a confirmat embargoul asupra armelor impus Somaliei și a reînnoit,
până în 25 octombrie 2014, dispoziția conform căreia embargoul
asupra armelor nu se aplică livrărilor de arme, muniții sau
echipamente militare sau acordării de consiliere, asistență sau
instruire destinate exclusiv să dezvolte forțele de securitate ale
Guvernului Federal din Somalia pentru a asigura securitatea poporului somalez,
cu excepția situațiilor care au legătură cu livrările
anumitor articole, astfel cum au fost stabilite în anexa la Rezoluția 2111
(2013), care necesită aprobarea prealabilă de către Comitetul de
sancțiuni instituit în temeiul Rezoluției 751 (1992). Rezoluția
2142 (2014) a CSONU modifică, de asemenea, cerințele de notificare în
legătură cu livrările de arme, muniții sau echipamente
militare sau acordarea de consiliere, asistență sau instruire forțelor
de securitate somaleze, precum și pentru procedura de derogare în
legătură cu livrările anumitor articole stabilite în anexa la
Rezoluția 2111 (2013).
(3)                   
Consiliul va adopta o decizie de modificare a
Deciziei 2010/231/PESC în conformitate cu Rezoluția 2142 (2014).
(4)                   
Sunt necesare acțiuni suplimentare din partea
Uniunii pentru a pune în aplicare anumite modificări.
(5)                   
Înaltul Reprezentant al Uniunii pentru afaceri
externe și politica de securitate și Comisia Europeană propun ca
Regulamentul (UE) nr. 147/2003 să fie modificat în mod
corespunzător.
2014/0126 (NLE)
Propunere comună de
REGULAMENT AL CONSILIULUI
de modificare a Regulamentului (CE) nr. 147/2003
privind anumite măsuri restrictive referitoare la Somalia
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 215, 
având în vedere Decizia 2010/231/PESC a
Consiliului din 26 aprilie 2010 privind adoptarea de măsuri
restrictive împotriva Somaliei și de abrogare a Poziției comune
2009/138/PESC[2],
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Regulamentul (CE) nr.
147/2003 al Consiliului din 27 ianuarie 2003 privind anumite măsuri
restrictive referitoare la Somalia[3]
impune un embargo general privind acordarea de consiliere tehnică, asistență,
instruire, finanțare și asistență financiară în
legătură cu activități militare oricărei persoane,
entități sau organism din Somalia.
(2)       La 5 martie 2014, Consiliul
de Securitate al Organizației Națiunilor Unite (CSONU) a adoptat
Rezoluția 2142 (2014) care a confirmat embargoul asupra armelor impus
Somaliei și a reînnoit, până în 25 octombrie 2014, dispoziția
conform căreia embargoul asupra armelor nu se aplică livrărilor
de arme, muniții sau echipamente militare sau acordării de
consiliere, asistență sau instruire destinate exclusiv să
dezvolte forțele de securitate ale Guvernului Federal din Somalia pentru a
asigura securitatea poporului somalez, cu excepția situațiilor care
au legătură cu livrările anumitor articole, astfel cum au fost
stabilite în anexa la Rezoluția 2111 (2013), care necesită aprobarea
prealabilă de către Comitetul de sancțiuni instituit în temeiul
Rezoluției 751 (1992). Rezoluția 2142 (2014) a CSONU modifică,
de asemenea, cerințele de notificare în legătură cu
livrările de arme, muniții sau echipamente militare sau acordarea de
consiliere, asistență sau instruire forțelor de securitate
somaleze, precum și pentru procedura de derogare în legătură cu
livrările anumitor articole stabilite în anexa la Rezoluția 2111
(2013).
(3)       La … aprilie 2014, Consiliul
a adoptat Decizia 2014/…/PESC a Consiliului[4]
de modificare a Deciziei 2010/231/PESC, în conformitate cu Rezoluția
2142 (2014) a CSONU. 
(4)       Unele dintre aceste
modificări intră sub incidența Tratatului privind funcționarea
Uniunii Europene și, în consecință, este necesară o
reglementare la nivelul Uniunii pentru punerea lor în aplicare, în special
pentru a se asigura aplicarea lor uniformă de către operatorii
economici în toate statele membre.
(5)       Prin urmare, Regulamentul
(CE) nr. 147/2003 al Consiliului trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 147/2003 se modifică
după cum urmează:
Articolul 2a litera (e) se înlocuiește cu
următorul text:
              „(e)
acordarea de finanțare, asistență financiară, consiliere
tehnică, asistență sau instruire în legătură cu
activități militare, cu excepția articolelor prevăzute în
anexa III, dacă sunt îndeplinite următoarele condiții: 
(i) autoritatea competentă în cauză a
stabilit că acest tip de finanțare, asistență
financiară, consiliere tehnică, asistență sau instruire
este destinat exclusiv să dezvolte forțele de securitate ale Guvernului
Federal al Somaliei, pentru a asigura securitatea poporului somalez; și
(ii) Guvernul Federal al Somaliei sau statul
membru care acordă finanțare, asistență financiară,
consiliere tehnică, asistență sau instruire transmite
comitetului instituit la punctul 11 din Rezoluția 751 (1992) a Consiliului
de Securitate al Organizației Națiunilor Unite o notificare, cu cel
puțin cinci zile înainte de acordarea acestui tip de finanțare,
asistență financiară, consiliere tehnică, asistență
sau instruire destinat exclusiv să dezvolte forțele de securitate ale
Guvernului Federal al Somaliei pentru a asigura securitatea poporului somalez,
în conformitate cu punctele 3 și 4 din RCSONU 2142 (2014);” 
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L 24, 29.1.2003, p. 2.
[2]               JO L 105, 27.4.2010, p. 17.
[3]               JO L 24, 29.1.2003, p. 2.
[4]               JO L …